2.3 การประกอบธุรกิจของแต่ละสายผลิตภัณฑ์/กลุ่มธุรกิจ

บริษัทฯ
มีรายได้จากการให้บริการบำบัดและกำจัดของเสียจากอุตสาหกรรมทั้งที่เป็นอันตรายและไม่เป็นอันตราย
ซึ่งรวมถึงการให้บริการจัดเก็บ รวบรวมและขนส่งของเสียเพื่อนำไปบำบัดหรือกำจัด โดย
มีศูนย์ให้บริการกำจัดกากอุตสาหกรรม 2 แห่ง ได้แก่ 1)
ศูนย์ให้บริการกำจัดกากอุตสาหกรรมมาบตาพุด 2) ศูนย์ให้บริการกำจัดกากอุตสาหกรรมแสมดำ
และศูนย์วิจัยและพัฒนาเพื่อการอนุรักษ์สิ่งแวดล้อม

(1) ลักษณะการให้บริการ

  1. ศูนย์ให้บริการกำจัดกากอุตสาหกรรมมาบตาพุด (“ศูนย์มาบตาพุด”)

ศูนย์มาบตาพุดตั้งอยู่ในนิคมอุตสาหกรรมมาบตาพุด จังหวัดระยอง บนที่ดินแปลง R26 และ R 27
มีเนื้อที่ประมาณ 62.5 ไร่ ได้รับใบอนุญาตประกอบกิจการโรงงานลำดับที่ 101
โรงงานปรับคุณภาพของเสียรวม และส่วนขยายบนที่ดินแปลง S8-S14 มีเนื้อที่ประมาณ 70 ไร่
ได้รับใบอนุญาตประกอบกิจการโรงงานลำดับที่ 105 ฝังกลบกากของเสียอุตสาหกรรม
โดยพื้นที่หลุมฝังกลบสามารถรองรับการให้บริการได้ประมาณ 7-10 ปี ทั้งนี้ ขึ้นอยู่กับปริมาณของเสีย
โดยพื้นที่ส่วนขยายได้เริ่มเปิดดำเนินการตั้งแต่เดือนเมษายน 2546 เป็นต้นมา

ศูนย์มาบตาพุดมีระบบการบำบัดและกำจัดกากอุตสาหกรรม ดังนี้

1) ระบบฝังกลบ (Secure Landfill)
ใช้สำหรับฝังกลบของเสียจากอุตสาหกรรมที่ไม่เป็นอันตรายและของเสียอันตรายที่ผ่านกระบวนการปรับเสถียรและทำให้เป็นของแข็งแล้ว
โดยปัจจุบันเฉพาะการฝังกลบจะดำเนินการบนพื้นที่ส่วนขยาย (แปลงที่ดินS8-S14) พื้นที่ประมาณ 70
ไร่ สามารถรองรับการให้บริการได้ประมาณ 7-10 ปี

2)  ระบบปรับเสถียรและการทำให้เป็นของแข็ง (Stabilization and Solidification)
    เป็น

ระบบที่ใช้ในการบำบัดและกำจัดของเสียที่เป็นอันตราย
ด้วยการทำลายความเป็นพิษและทำให้กลายสภาพเป็นของแข็งก่อนที่จะนำไปฝังกลบ

3)  ระบบผสมกากเชื้อเพลิง (Fuel Blending) เป็นระบบที่ใช้ในการผสมและปรับสภาพ

ของเสียที่มีค่าความร้อน (Calorific content)
ให้กลายเป็นพลังงานทดแทนสำหรับโรงงานที่ใช้เตาเผาอุณหภูมิสูง (Waste to Energy)
หรือวัตถุดิบทดแทนสำหรับโรงงานปูนซีเมนต์

ศูนย์มาบตาพุด ให้บริการบำบัดและกำจัดของเสียแก่ลูกค้าทั่วประเทศ
โดยมีลูกค้าส่วนใหญ่อยู่ในจังหวัดระยอง ลำพูน และชลบุรี

นอกจากนี้ ศูนย์มาบตาพุด ยังเป็นผู้รับผิดชอบโครงการต่างๆ ของบริษัทฯ อาทิเช่น
โครงการรวมใจประสานจัดการน้ำมันหล่อลื่นใช้แล้ว
ซึ่งเป็นโครงการรับซื้อน้ำมันเครื่องใช้แล้วจากศูนย์บริการรถยนต์
เพื่อนำไปกำจัดด้วยวิธีการเผาในเตาเผาความร้อนสูง
หรือนำมาผสมหรือปรับสภาพเป็นพลังงานทดแทนให้แก่โรงงานที่ใช้เตาเผาความร้อนสูง เป็นต้น

ศูนย์มาบตาพุดได้รับสิทธิพิเศษจากการได้รับการส่งเสริมการลงทุนตามพระราชบัญญัติการส่งเสริมการลงทุน
พ.ศ. 2520 โดยสังเขปดังต่อไปนี้

1) ได้รับยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมัติ

  2)
  ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริม
  8 ปี นับแต่วันที่มีรายได้จากการประกอบกิจการ

  3) ได้รับลดหย่อนภาษีเงินได้นิติบุคคลสำหรับกำไรสุทธิที่ได้รับจากการลงทุนในอัตราร้อยละห้าสิบ
  (50) ของอัตราปกติเป็นเวลา 5 ปี นับจากวันที่พ้นกำหนดระยะเวลาตาม 17.2

  4) ได้รับอนุมัติให้หักค่าขนส่ง ค่าไฟฟ้า และค่าประปา 2 เท่าของค่าใช้จ่ายดังกล่าวเป็นเวลา
  10 ปี นับแต่วันที่เริ่มมีรายได้จากการประกอบกิจการ

  5) ได้รับอนุมัติให้หักเงินลงทุนในการติดตั้งหรือก่อสร้างสิ่งอำนวยความสะดวกร้อยละ 25
  ของเงินลงทุนนอกเหนือไปจากการหักค่าเสื่อมราคาตามปกติ

ศูนย์ให้บริการกำจัดกากอุตสาหกรรมแสมดำ และศูนย์วิจัยและพัฒนาเพื่อการอนุรักษ์สิ่ง

แวดล้อม (“ศูนย์แสมดำ”)

ศูนย์แสมดำ ตั้งอยู่ที่เขตบางขุนเทียน กรุงเทพมหานคร โดยบริษัทฯ
ได้เช่าและได้รับสิทธิในการดำเนินงานจากกรมโรงงานอุตสาหกรรม กระทรวงอุตสาหกรรม
ตามสัญญาเช่าและให้ใช้สิทธิศูนย์บริการกำจัดกากอุตสาหกรรมแสมดำ
และศูนย์วิจัยและพัฒนาเพื่อการอนุรักษ์สิ่งแวดล้อม จังหวัดราชบุรี มีกำหนดระยะเวลา 10 ปี
เริ่มตั้งแต่วันที่ 1 ตุลาคม 2539 จนถึงวันที่ 30 กันยายน 2549

ต่อมาเมื่อวันที่ 30 กันยายน 2547 บริษัทฯ ได้ทำสัญญาแก้ไขเพิ่มเติม
สัญญาเช่าและให้ใช้สิทธิในการดำเนินงานศูนย์บริการกำจัดกากอุตสาหกรรมแสมดำ
และศูนย์วิจัยและพัฒนาเพื่อการอนุรักษ์สิ่งแวดล้อม กับทางกรมโรงงานอุตสาหกรรม
กระทรวงอุตสาหกรรม โดยได้ตกลงให้บริษัทฯ
สามารถเข้าดำเนินการและใช้สิทธิในศูนย์แสมดำส่วนขยายได้ มีกำหนดระยะเวลา ตั้งแต่วันที่ 1
ตุลาคม 2547 จนถึงวันที่ 30 กันยายน 2549
โดยศูนย์แสมดำได้รับใบอนุญาตประกอบกิจการโรงงานลำดับที่ 101โรงงานปรับคุณภาพของเสียรวม
ลำดับที่ 105 การคัดแยกหรือฝังกลบวัสดุที่ไม่ใช้แล้ว และ ลำดับที่ 106
การนำของเสียกลับมาใช้ประโยชน์ใหม่โดยผ่านกรรมวิธีการผลิตทางอุตสาหกรรม

ศูนย์แสมดำ มีระบบการบำบัดและกำจัดของเสีย ดังนี้

1)  ระบบบำบัดน้ำเสีย (Wastewater Treatment)โดยใช้วิธีเคมี-ฟิสิกส์และชีวภาพ สามารถ

บำบัดและกำจัดน้ำเสียจากโรงงานฟอกย้อม โรงงานชุบโลหะ และโรงงานอุตสาหกรรมอื่นๆ
โดยน้ำเสียที่ผ่านกระบวนการบำบัดเรียบร้อยแล้วจะได้ค่าตามเกณฑ์มาตรฐานที่กฎหมายกำหนด
และกากตะกอนที่เกิดจากการบำบัดน้ำเสียจะถูกนำไปฝังกลบที่ศูนย์วิจัยและพัฒนาเพื่อการอนุรักษ์สิ่งแวดล้อม
จังหวัดราชบุรี

2)  ระบบปรับเสถียรและการทำให้เป็นของแข็ง (Stabilization and Solidification)
    เป็น

ระบบที่ใช้ในการทำลายความเป็นพิษของกากของเสียและทำให้กลายสภาพเป็นของแข็งก่อนที่จะนำไปฝังกลบอย่างปลอดภัย
เช่นเดียวกับศูนย์มาบตาพุด
โดยของเสียที่ผ่านกระบวนการปรับเสถียรแล้วจะถูกนำไปฝังกลบที่ศูนย์วิจัยและพัฒนาเพื่อการอนุรักษ์สิ่งแวดล้อม
จังหวัดราชบุรี

3)  ระบบฝังกลบ (Secure Landfill) ใช้ในการฝังกลบของเสียที่ผ่านการปรับเสถียรและ

กากตะกอนที่เกิดจากระบบบำบัดน้ำเสียจากศูนย์แสมดำ
โดยมีหลุมฝังกลบตั้งอยู่ที่ศูนย์วิจัยและพัฒนาเพื่อการอนุรักษ์สิ่งแวดล้อม จังหวัดราชบุรี
ซึ่งมีพื้นที่ประมาณ 300 ไร่

ศูนย์แสมดำ มีรายได้จากการให้บริการบำบัดและกำจัดของเสียแก่โรงงานชุบโลหะ โรงงานฟอกย้อม
และโรงงานที่มีกากสารพิษ ที่ตั้งอยู่ในเขตกรุงเทพมหานคร สมุทรปราการ ปทุมธานี นนทบุรี
นครปฐม ราชบุรี และสมุทรสาคร รวมทั้งโรงงานอื่นๆ
ที่ได้รับความเห็นชอบจากกรมโรงงานอุตสาหกรรม โดยมีลูกค้าส่วนใหญ่อยู่ในเขตกรุงเทพมหานคร
สมุทรปราการ สมุทรสาคร และฉะเชิงเทรา

 (2) การตลาดและภาวะการแข่งขัน

เศรษฐกิจไทยในปี 2547 เริ่มชะลอตัวลงเป็นผลจากปัจจัยเสี่ยงทั้งภายในและภายนอกประเทศ อาทิ
ปริมาณการนำเข้าสินค้ามากขึ้นกว่าปริมาณการส่งออก ราคาน้ำมันที่ปรับตัวสูงขึ้น
การระบาดของไข้หวัดนก และสถานการณ์ความไม่สงบในสามจังหวัดชายแดนภาคใต้ เป็นต้น
ทำให้ภาคเอกชนบางส่วนมีการชะลอการลงทุนออกไป โดยอัตราการขยายตัวของเศรษฐกิจไทยปี
2547
จากการประมาณการผลิตภัณฑ์ประชาชาติของสำนักงานคณะกรรมการพัฒนาการเศรษฐกิจและสังคมแห่งชาติ
พบว่าผลิตภัณฑ์มวลรวมหรือ GDP ทั้งปี 2547 เศรษฐกิจขยายตัวประมาณร้อยละ 6.2

อย่างไรก็ดี แม้เศรษฐกิจจะชะลอตัวลงแต่จากรายงานดัชนีผลผลิตอุตสาหกรรม
ที่จัดทำโดยสำนักงานเศรษฐกิจอุตสาหกรรม พบว่าในช่วงเดือนมกราคม ถึง พฤศจิกายน 2547
ดัชนีผลผลิตอุตสาหกรรมเพิ่มขึ้นประมาณร้อยละ 9.9 เมื่อเทียบกับช่วงเดียวกันของปี 2546
ซึ่งเป็นผลให้ปริมาณกากของเสียจากอุตสาหกรรมยังคงมีปริมาณเพิ่มขึ้น
สอดคล้องกับตัวเลขปริมาณกากของเสียอันตรายของกรมควบคุมมลพิษ ที่พบว่าในปี 2547
มีปริมาณของเสียอันตรายจากอุตสาหกรรม และของเสียอันตรายจากชุมชน เพิ่มขึ้นจากปีก่อนร้อยละ
0.75 และ 2 ตามลำดับ

และจากการที่กรมโรงงานอุตสาหกรรม กระทรวงอุตสาหกรรม
ได้ออกกฎกระทรวงเพื่อแก้ไขเพิ่มเติมประเภทของโรงงานที่จะสามารถให้บริการบำบัดและกำจัดของเสียจากอุตสาหกรรม
เป็น 3 ประเภท ได้แก่ 1. โรงงานลำดับที่ 101 โรงงานปรับคุณภาพของเสียรวม

  2. โรงงานลำดับที่ 105 โรงงานคัดแยกและ/หรือฝังกลบของเสีย

  3. โรงงานลำดับที่ 106 โรงงานนำของเสียกลับมาใช้ประโยชน์ใหม่-Recycle

ทำให้ต้นปี 2546
มีผู้ประกอบการให้บริการบำบัดและกำจัดของเสียทั้งที่เป็นอันตรายและไม่เป็นอันตรายที่ได้รับใบอนุญาต
3 ประเภทข้างต้นรวมทั้งสิ้น 25 โรงงาน แบ่งออกเป็นผู้ให้บริการกำจัดของเสียอันตราย 13
โรงงาน และผู้ให้บริการกำจัดของเสียไม่เป็นอันตราย 12 โรงงาน
ส่งผลให้การแข่งขันในตลาดธุรกิจประเภทนี้มีค่อนข้างสูง

ในปี 2547 ที่ผ่านมาบริษัทฯ
ได้ให้บริการกำจัดกากของเสียจากโรงงานทั่วประเทศรวมทั้งสิ้นประมาณ 141,827 ตัน
โดยมีส่วนแบ่งตลาดประมาณร้อยละ 8
เมื่อเปรียบเทียบกับปริมาณกากของเสียอันตรายทั่วประเทศในปี 2547
ที่กรมควบคุมมลพิษได้ทำสำรวจไว้ประมาณ 1.8 ล้านตัน

และการที่ภาครัฐได้เข้ามาผลักดันให้ผู้ประกอบการโรงงานมีการกำจัดของเสียอย่างถูกวิธี
โดยส่งกำจัดยังโรงงานที่ให้บริการกำจัดที่ได้รับใบอนุญาตอย่างถูกต้องจากหน่วยงานราชการ
จะเป็นประโยชน์ต่อการขยายตลาดของบริษัทฯ และจะส่งผลให้แนวโน้มตลาดในปี 2548
ยังมีโอกาสขยายตัวได้เพิ่มขึ้น

ทั้งนี้ ปัจจุบันบริษัทฯ ได้เน้นการประชาสัมพันธ์ เจาะตลาดแบบเชิงรุก
ควบคู่ไปกับจัดประชุมสัมมนาร่วมกับผู้ประกอบการ และเจ้าหน้าที่ของภาครัฐ
เพื่อรับทราบข้อมูลและปัญหาด้านการจัดการกากของเสีย
และนำมาศึกษาวางแผนปรับกลยุทธ์ทางด้านการตลาด ทำให้คาดว่าในปี 2548
บริษัทฯจะสามารถเพิ่มเป้าหมายยอดขายและขยายตลาดได้เพิ่มขึ้น นอกจากนี้การที่บริษัทฯ
ได้ลงนามในสัญญา โครงการจัดตั้งอุปกรณ์รองรับของเสียปนน้ำมันจากเรือและประกอบการ ณ
ท่าเรือแหลมฉบัง ร่วมกับการท่าเรือแห่งประเทศไทย ซึ่งจะพร้อมให้บริการในวันที่ 1 มกราคม
2549 นั้น ทำให้ในอนาคตอันใกล้ บริษัทฯ จะสามารถเพิ่มการให้บริการได้ครบวงจร
และครอบคลุมทุกการบริการกำจัดของเสียได้มากขึ้น

 กลยุทธ์ในการแข่งขัน

1.  สร้างภาพลักษณ์ใหม่ในการให้บริการของบริษัทฯ โดยมี 3 แนวทางในการดำเนินการ คือ

    1.  การสร้างภาพลักษณ์ของบริษัทฯ ให้สาธารณชนทราบ โดยเฉพาะลูกค้าได้เห็นถึงความ

เปลี่ยนแปลงผู้บริหารชุดใหม่ โครงสร้างและนโยบายการให้บริการใหม่ เพื่อตอกย้ำให้เห็นว่าบริษัทฯ
คือผู้เชี่ยวชาญทางด้านกำจัดกากของเสียจากโรงงานอุตสาหกรรม

2.  การสร้างความน่าเชื่อถือให้กับลูกค้าโดยบริษัทฯ ใช้กลยุทธ์นี้เพื่อการเข้าเสนอตัวเพื่อรับ

ใช้ลูกค้าเก่า สร้างความสัมพันธ์กับลูกค้าใหม่ ให้ความรู้ การบรรยาย เพื่อสร้างความเชื่อถือ
ความมั่นใจของลูกค้า และเพิ่มความเข้าใจกับลูกค้าในระยะยาว

3.  การใช้รายการส่งเสริมการขาย และสื่อประชาสัมพันธ์ เวบไซต์ เพื่อกระตุ้นยอดขาย

2.  การเน้นกลุ่มเป้าหมายในการเจาะตลาดแบบเชิงรุก

    1.  กลุ่มลูกค้าที่เคยใช้บริการของบริษัทฯ ในอดีต แต่ปัจจุบันไม่ได้ใช้บริการ บริษัทฯ จะทำ

การหาสาเหตุให้พบว่าเหตุใดลูกค้าจึงไม่ต่ออายุสัญญา เช่นในเรื่องของราคา หรือการบริการ
และทำการแก้ไขปัญหา

2.  กลุ่มลูกค้าที่ใช้บริการของบริษัทฯ อยู่ในปัจจุบัน ลูกค้ากลุ่มนี้มีความเหนียวแน่นกับ

บริษัทฯ ฉะนั้นบริษัทฯ ต้องรักษาความสัมพันธ์ที่ดีไว้ ให้บริการอย่างสม่ำเสมอ
เพื่อจะให้ลูกค้ายังใช้บริการกับบริษัทฯ ตลอดไป

3.  กลุ่มลูกค้าใหม่ที่ไม่เคยใช้บริการของบริษัทฯ มาก่อน บริษัทฯ จะจัดให้มีการพบปะ แนะ

นำการให้บริการของบริษัทฯ โดยวางแผนการเข้าพบลูกค้า และพยายามขายจุดเด่นของบริษัทฯ

3.  การปรับกระบวนการให้บริการให้มีประสิทธิภาพ อาทิเช่น การรักษาคำมั่นสัญญา รวดเร็ว ตรง

ต่อเวลา ซึ่งเป็นหัวใจของงานบริการ ปรับกระบวนการทำงานให้เกิดความคล่องตัว
โดยประสานงานกับฝ่ายปฎิบัติการ และเพิ่มหน่วยช่วยเหลือต่างๆ
ให้เพียงพอกับความต้องการของลูกค้า

4.  เน้นการดำเนินงานที่ได้มาตรฐาน โดยบำบัดและกำจัดอย่างถูกต้องตามหลักวิชาการอย่าง

เคร่งครัด ภายใต้ระบบคุณภาพมาตรฐานสากล ISO 9001, ISO 14001 และ มอก.18001
ที่จะใช้สร้างความพึงพอใจสูงสุดแก่ลูกค้า

5.  การกำหนดราคาที่เหมาะสม โดยราคาการให้บริการของบริษัทฯ อาจจะสูงกว่าเมื่อเทียบกับ

คู่แข่ง อย่างไรก็ดีบริษัทฯ ต้องอธิบายให้ลูกค้าเข้าใจถึงคุณภาพ
และความมั่นใจในบริการที่ลูกค้าจะได้รับ

6.  เน้นการประสานงานกับหน่วยงานราชการอย่างใกล้ชิด สร้างความสัมพันธ์อันดีกับเจ้าหน้าที่

ภาครัฐ และในปี 2548 บริษัทฯ ยังมีนโนบายที่จะจัดประชุม สัมมนา (เสวนา)
ร่วมกับเจ้าหน้าที่ภาครัฐ ในแต่ละพื้นที่ทั่วประเทศ
ตลอดจนร่วมสัมมนากับผู้ประกอบการทั้งในและนอกนิคมอุตสาหกรรม
เพื่อรับทราบข้อมูลและปัญหาด้านการจัดการกากของเสียจากอุตสาหกรรม
เพื่อนำมาศึกษากำหนดยุทธศาสตร์ และวางแผนการตลาดเพิ่มยอดขายของบริษัทฯ ในอนาคต

(3) การจัดหาผลิตภัณฑ์หรือบริการ

1.  ลักษณะการจัดให้ได้มาซึ่งผลิตภัณฑ์

1.1 การผลิต/กำลังการผลิตรวม

ในปี 2547 ศูนย์ให้บริการกำจัดกากอุตสาหกรรมของบริษัททั้ง 2 แห่ง คือ
ศูนย์มาบตาพุดและศูนย์แสมดำ มีกำลังการผลิตและปริมาณการผลิตดังนี้

+----------------------+------------+----------+----------+-----------+
| วิธีการจัดการของเสีย     | ศูนย์แ       |          | ศูน       |           |
|                      | สมดำ/ราชบุรี |          | ย์มาบตาพุด |           |
+----------------------+------------+----------+----------+-----------+
|                      | กำลังการผลิต | ปริม      | กำ       | ปร        |
|                      |            | าณการผลิต | ลังการผลิต | ิมาณการผลิต |
|                      | (ตัน/ปี)     |          |          |           |
|                      |            | (ตัน/ปี)   | (ตัน/ปี)   | (ตัน/ปี)    |
+----------------------+------------+----------+----------+-----------+
| 1. การฝังกลบโดยตรง    | -          | -        | 240,000  | 13,658    |
+----------------------+------------+----------+----------+-----------+
| 2.                   | 30,000     | 21,409   | 180,000  | 28,834    |
| กา                   |            |          |          |           |
| รปรับเสถียรและการฝังกลบ |            |          |          |           |
+----------------------+------------+----------+----------+-----------+
| 3.                   | -          | -        | 60,900   | 24,118    |
| ก                    |            |          |          |           |
| ารผสมเชื้อเพลิงสังเคราะห์ |            |          |          |           |
+----------------------+------------+----------+----------+-----------+
| 4.                   | 60,000     | 38,753   | -        | -         |
| การบำบัดน้ำเสียชุบโลหะ   |            |          |          |           |
+----------------------+------------+----------+----------+-----------+
| 5.                   | 80,000     | 15,055   | -        | -         |
| การบำบัดน้ำเสียฟอกย้อม   |            |          |          |           |
+----------------------+------------+----------+----------+-----------+

หมายเหตุ กำลังการผลิตคิดวันทำงานเท่ากับ 300 วันต่อปีทำงานวันละ 8 ชั่วโมง

  1.2 วัตถุดิบ

วัตถุดิบที่ใช้ในการบำบัดของเสียจะมีความหลากหลายขึ้นอยู่กับประเภทของของเสียที่ต้องทำการบำบัด
โดยการบำบัดแต่ละครั้งจะต้องมีการตรวจสอบและกำหนดสูตรในการบำบัดจากฝ่ายปฏิบัติการห้องทดลองก่อน
วัตถุดิบที่ใช้ในการบำบัดของเสียแต่ละประเภทสรุปได้ดังนี้

1)  การบำบัดน้ำเสียชุบโลหะ วัตถุดิบหลักที่ใช้ในการบำบัดของเสียกลุ่มนี้ คือ ปูนขาว

โดยมีการเติมสารเคมีอื่นๆ เพิ่มเติมตามชนิดของสารปนเปื้อนที่มีอยู่ในน้ำเสีย สารเคมีเหล่านี้ได้แก่
กรดซัลฟูริก (H₂SO₄) โซเดียมไฮโปคลอไรด์ (NaOCl) เฟอร์รัสซัลเฟต (Fe₂SO₄)
และในบางกรณีจะมีการใช้โซเดียมซัลไฟด์ (Na₂S)

2)  การบำบัดน้ำเสียฟอกย้อม วัตถุดิบหลักที่ใช้ในการบำบัด คือสารส้มร่วมกับปูนขาว

โดยบางกรณีจะมีการใช้เฟอร์ริดคลอไรด์ (FeCl₃) และสารช่วยเร่งการตกตะกอนร่วมในการบำบัด

3)  การปรับเสถียรและทำให้เป็นก้อนแข็ง จะใช้ปอร์ตแลนด์ซีเมนต์เป็นวัตถุดิบหลัก

โดยมีการเติมสารเคมีอื่นๆ ตามลักษณะของของเสียโดยสารเคมีรองที่ใช้ได้แก่ ปูนขาว
โซเดียมซัลไฟด์ (Na₂S) โซเดียมไฮโปคลอไรด์ (NaOCL) เฟอร์รัสซัลเฟต (Fe₂SO₄)
ไฮโดรเจนเปอร์ออกไซด์ (H₂O₂)

กระบวนการบำบัดของเสียจากโรงงานอุตสาหกรรมของศูนย์แสมดำ และศูนย์มาบตาพุด
จะมีลักษณะการดำเนินงานที่แตกต่างกัน ซึ่งการดำเนินงานของแต่ละศูนย์สรุปได้ดังนี้

ศูนย์มาบตาพุด

กระบวนการบำบัดของเสียของศูนย์มาบตาพุดจะมีลักษณะใกล้เคียงกับศูนย์แสมดำ
โดยมีส่วนเพิ่มคือการจัดการกากของเสียที่ขนส่งมาในลักษณะของการบรรจุในถังขนาด 200 ลิตร
ซึ่งจะต้องมีการตรวจสอบโดยละเอียดก่อนนำมาจัดวางในพื้นที่ที่กำหนดก่อนจะทำการถ่ายของเสียออกจากถังเพื่อนำไปบำบัดต่อไป
สำหรับศูนย์มาบตาพุดบริษัทฯ
ได้รับการถ่ายทอดเทคโนโลยีให้ความช่วยเหลือทางด้านเทคนิคและการจัดการจาก Waste
Management Inc. ประเทศสหรัฐอเมริกา

ศูนย์แสมดำ

ของเสียจากโรงงานอุตสาหกรรมที่รับมาบำบัดโดยรถบรรทุกจะต้องทำการชั่งทุกเที่ยวที่มีการขนส่งมายังศูนย์แล้วฝ่ายปฏิบัติการห้องทดลอง
เก็บตัวอย่างทำการวิเคราะห์ และกำหนดสูตรในการบำบัด
แล้วจึงส่งกากของเสียเข้าสู่กระบวนการบำบัดและกำจัดต่อไป
การดำเนินงานของศูนย์แสมดำจะอยู่ภายใต้การกำกับดูแลของกรมโรงงานอุตสาหกรรม
โดยมีคณะที่ปรึกษาตรวจสอบผลการดำเนินงาน (ซึ่งในปัจจุบันคือมหาวิทยาลัยเกษตรศาสตร์)
ทำหน้าที่ควบคุมคุณภาพ และการจัดการของเสียอุตสาหกรรม
ให้การดำเนินงานเป็นไปอย่างมีประสิทธิภาพ
ทั้งนี้คณะที่ปรึกษาตรวจสอบผลการดำเนินงานจะจัดทำรายงานผลการตรวจสอบส่งให้แก่บริษัทฯ
และกรมโรงงานอุตสาหกรรมเป็นประจำทุกเดือน

  2. ผลกระทบต่อสิ่งแวดล้อม

ภายใต้พระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. 2535
ซึ่งกำหนดให้ผู้ประกอบการกำจัดกากอุตสาหกรรมต้องจัดทำรายงานการวิเคราะห์ผลกระทบสิ่งแวดล้อมเสนอต่อสำนักงานนโยบายและแผนสิ่งแวดล้อมนั้น
บริษัทฯ ได้ว่าจ้างให้บริษัทที่เป็นหน่วยงานกลาง (Third Party)
เป็นผู้ดำเนินการติดตามตรวจสอบคุณภาพสิ่งแวดล้อมเป็นประจำทุกปี
จากรายงานผลการตรวจวัดคุณภาพสิ่งแวดล้อมประจำปี 2547
ตามรายงานผลการปฏิบัติตามมาตรการลดผลกระทบสิ่งแวดล้อมและมาตรการการติดตามตรวจสอบผลการตรวจวัดคุณภาพอากาศและเสียง
ผลการตรวจวัดคุณภาพน้ำชะล้างและคุณภาพน้ำผิวดิน
ปรากฏว่าผลการตรวจติดตามคุณภาพสิ่งแวดล้อมอยู่ในเกณฑ์มาตรฐานทั้งศูนย์มาบตาพุดและศูนย์แสมดำ

นอกจากนี้บริษัทฯ ยังได้การให้ความสำคัญต่อดำเนินการในทุกขั้นตอน
และเพื่อให้การปฏิบัติงานของบริษัทฯ ไม่ก่อให้เกิดผลกระทบต่อสุขภาพของประชาชนสิ่งแวดล้อม
การปฎิบัติงานจึงเป็นไปภายใต้ระบบมาตรฐานการจัดการด้านสิ่งแวดล้อม
มาตรฐานการจัดการด้านความปลอดภัย อาชีว อนามัยและสิ่งแวดล้อม
และมาตรฐานด้านระบบการบริหารคุณภาพ โดยในปี 2545
ศูนย์มาบตาพุดและศูนย์แสมดำได้รับการรับรองมาตรฐานการจัดการด้านสิ่งแวดล้อม ISO14001
จากสถาบัน RWTUV (Thailand) ปี 2546
ศูนย์มาบตาพุดและศูนย์แสมดำได้รับการรับรองมาตรฐานการจัดการด้านความปลอดภัย
อาชีวอนามัยและสิ่งแวดล้อม มอก. 18001 จากสถาบันรับรองมาตรฐานไอเอสโอ (สรอ.)
และต่อมาในปี 2547 ศูนย์แสมดำ ยังได้รับการรับรองมาตรฐานการจัดการด้านระบบการบริหาร
คุณภาพ ISO 9001จากสถาบัน RWTUV (Thailand)